
	REPUBLIKA HRVATSKA

MEĐIMURSKA ŽUPANIJA
OPĆINA SVETI JURAJ NA BREGU
OPĆINSKI NAČELNIK
	


KLASA: 604-01/26-01/03
URBROJ: 2109-16-01-26-3
Pleškovec, 28. listopada 2026. 
JAVNI NATJEČAJ ZA DODJELU 

STIPENDIJA ZA AKADEMSKU GODINU 2026./2027.
STUDENTIMA U REDOVITOM STATUSU KOJI STUDIRAJU NA VISOKIM UČILIŠTIMA U REPUBLICI HRVATSKOJ I INOZEMSTVU

1. Pravo sudjelovanja na natječaju za dodjelu stipendija imaju studenti s područja Općine Sveti Juraj na Bregu koji ispunjavaju sljedeće uvjete:

· da su državljani Republike Hrvatske, 

· da su završili najmanje srednjoškolsko obrazovanje, 

· da su završili prvu godinu redovitog studija ili naredne više godine studija, 

· čiji prosjek ocjena završnog razreda srednje škole uključujući i završni ispit ili državnu maturu iznosi najmanje 3,5, ako su upisali prvu godinu studija,
· čiji prosjek ocjena svih položenih ispita tijekom studija u prethodnim godinama iznosi najmanje 3,0.

2. Dokumenti koje je potrebno priložiti uz prijavu na natječaj:
· prijava za dodjelu stipendije (obrazac se može preuzeti na službenoj mrežnoj stranici 
www.svetijurajnabregu.hr i u Jedinstvenom upravnom odjelu Općine Sveti Juraj na Bregu),
· kratak životopis,
· preslika osobne iskaznice,

· uvjerenje o redovitom upisu, sukladno Statutu ustanove, s naznakom naziva vrste upisanog studija te naziva sveučilišnog/stručnog studija, s naznakom smjera ili studijske grupe, 

· potvrda fakulteta o prosjeku ocjena položenih ispita, 

· preslika svjedodžbe završnog razreda srednje škole i završnog ispita ili državne mature (samo za studente prve godine studija),

· izjava studenta da ne prima niti jednu drugu stipendiju (obrazac se može preuzeti na službenoj mrežnoj stranici www.svetijurajnabregu.hr i u Jedinstvenom upravnom odjelu Općine Sveti Juraj na Bregu),
· izjava o broju članova zajedničkog kućanstva (obrazac se može preuzeti na službenoj mrežnoj stranici www.svetijurajnabregu.hr i u Jedinstvenom upravnom odjelu Općine Sveti Juraj na Bregu) i
· potvrda škole ili fakulteta o školovanju užeg člana obitelji (ukoliko ih ima).
3. Dokumenti koji su potrebni za ostvarivanje prava prednosti pri dodjeli stipendije (neobavezni):
· uvjerenje o nezaposlenim roditeljima ili skrbniku od Hrvatskog zavoda za zapošljavanje,
· potvrda o sudjelovanju u Domovinskom ratu najmanje 90 dana za roditelja ili skrbnika od Područnog odsjeka za obranu/MUP/nadležnog tijela županije,
· izjava da je dijete bez jednog ili oba roditelja, dijete poginulih ili nestalih branitelja te da je dijete samohrane majke ili samohranog oca.
4. Prijave se podnose na adresu Općine Sveti Juraj na Bregu, Pleškovec 29, 40311 Lopatinec u roku od 15 dana od objave natječaja na mrežnim stranicama s naznakom „ZA JAVNI NATJEČAJ - STIPENDIJA 2026./2027.
5. U slučaju potrebe od podnositelja prijave može se zatražiti i dopuna dokumentacije.

6. O rezultatima natječaja podnositelji prijava bit će obaviješteni u roku od 15 dana od dana donošenja Odluke o dodjeli stipendija u akademskoj godini 2026./2027. 
7. Ostale informacije mogu se dobiti u Jedinstvenom upravnom odjelu Općine Sveti Juraj na Bregu, Pleškovec 29, 40311 Lopatinec, na telefon +385 40 855 305, na e-mail: juo@svetijurajnabregu.hr i na službenim mrežnim stranicama www.svetijurajnabregu.hr

